28α. ΑΝΑΓΚ. ΝΟΜΟΣ υπ’ αριθ. 1624 της 14/18 Φεβρ. 1939 Περί συμπληρώσεως διατάξεων περί ασφαλίσεως υγείας των υπαλλήλων του Μ.Τ.Σ. ΄Αρθρ.1.-(Γίνεται προσθήκη εις το άρθρ. 19 του Β.Δ. 3/8 Φεβρ. 1937, αφορώσα την υγειονομικήν περίθαλψιν των υπαλλήλων του Μ.Τ.Σ. Αι διατάξεις αύται, ως και ο εις εκτέλεσιν αυτών εκδοθείς Κανονισμός Υγείας Προσωπικού του Μ.Τ.Σ. κατηργήθησαν δια του Ν.Δ. 903/1971, κατωτ. αριθ. 63). ΄Αρθρ.2.-Οι υπάλληλοι του Μ.Τ.Σ. δεν υπάγονται εις την ασφάλισιν του Νόμ. 6298 «περί Κοινωνικών Ασφαλίσεων». (Ακολουθεί μεταβατική διάταξις). ΄Αρθρ.3.-Εις τας διατάξεις του παρόντος υπάγονται και το υπηρετικόν Προσωπικόν και οι ημερομίσθιοι υπάλληλοι του Μ.Τ. Στρατού. Αι λεπτομέρειαι της εκτελέσεως του παρόντος νόμου καθορισθήσονται υπό ειδικού κανονισμού εκδιδομένου κατόπιν αποφάσεως του Διοικητικού Συμβουλίου του Μ.Τ.Στρατού εντός τριμήνου από της δημοσιεύσεως αυτού. Η ισχύς του παρόντος ανατρέχει από 1ης Δεκ. 1937. 